ડીસા તાલુકાના રસાણા ગામના હાઇવે પર આવેલ ખુશીયા ઓઇલમીલના સંચાલકો ધ્વારા મીલમાંથી નીકળતું કેમીકલ યુક્ત પાણી રોડ પર ઠાલવવામાં આવી રહયું છે જેના કારણે આજુ બાજુ ની ખેતીની જમીનને મોટું નુકશાન થઇ રહું છે તેમજ મીલમાંથી નીકળતા ઘોઘાટના કારણે અભ્યાસ કરતાં બાળકોને અભ્યાસ કરવામાં બહુ મુશ્કેલીઓ પડી રહી છે બાળકોનું ભવિષ્ય પણ જોખમાઇ રહું છે અને આ મીલના કારણે લોકો ખાસીં કફ જેવી બિમારથી પીડાઇ રહયા છે આ હેરાનગતીથી ગામલોકો ધ્વારા અગાઉ રેલી નીકાળી ગ્રામજનો ધ્વારા ડીસા નાયબ ક્લેકટર અને જિલ્લા કલેકટર બનાસકાંઠા ને લેખિતમાં આવેદનપત્ર આપવવામાં આવેલ પરતું આજદિન સુધી કોઇ કાર્યવાહી ન થતા લોકોએ સરકાર પ્રત્યે નારાજગી વ્યકત કરતા જણાવ્યું હતું કે અમારુ આ સરકારમાં કોઇ સાંભળનાર નથી અમે ગ્રામજનોએ ૨૦૧૩ થી આની લડત આપી રહયા છીએ જેની જાણ મુખ્યમંત્રી સુધી પણ કરવામાં આવેલ છે પરતું અમારી આ ફરીયાદને કોઇ ધ્યાનમાં ન લેતા આજે અમે સૌ ગ્રામજનો એકઠાથી આ વિધાનસભાની ચુંટણીનો બહિષ્કાર કરવાનો નિર્ણય કર્યો છે જો આ સમસ્યાનું નિવારણ લાવવામાં નહિ આવે તો અમે વિધાનસભા તો શું લોકસભાની ચૂંટણીનું પણ બહિષ્કાર કરશું.